CELEX: 22013D0149
Language: lv
Date: 2013-03-06 00:00:00
Title: 2013/149/ES: ĀKK un ES Vēstnieku komitejas Lēmums Nr. 1/2013 ( 2013. gada 6. marts ), ar ko ieceļ Uzņēmumu attīstības centra (UAC) Valdes locekļus

23.3.2013   
            
            
               LV
            
            
               Eiropas Savienības Oficiālais Vēstnesis
            
            
               L 84/28
            
         ĀKK UN ES VĒSTNIEKU KOMITEJAS LĒMUMS Nr. 1/2013
   (2013. gada 6. marts),
   ar ko ieceļ Uzņēmumu attīstības centra (UAC) Valdes locekļus
   (2013/149/ES)
   ĀKK UN ES VĒSTNIEKU KOMITEJA,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (1) un pirmo reizi grozīts 2005. gada 25. jūnijā Luksemburgā (2), otro reizi – 2010. gada 22. jūnijā Vagadugu (3), un jo īpaši tā III pielikuma 2. panta 6. punktu,
   ņemot vērā ĀKK un EK Vēstnieku komitejas Lēmumu Nr. 8/2005 (2005. gada 20. jūlijs) par Uzņēmumu attīstības centra statūtiem un reglamentu (4) un jo īpaši tā 9. panta 1. punktu,
   tā kā:
   
               (1)
            
            
               Uzņēmumu attīstības centra (UAC) statūtu un reglamenta 9. pantā, kas pieņemti ar Lēmumu Nr. 8/2005, ir paredzēts, ka Vēstnieku komiteja ieceļ Valdes locekļus ilgākais uz pieciem gadiem.
            
         
               (2)
            
            
               Uzņēmumu attīstības centra pašreizējo Valdes locekļu pilnvaras, kas grozītas ar ĀKK un EK Vēstnieku komitejas Lēmumu Nr. 3/2009 (5), beidzas 2013. gada 6. martā.
            
         
               (3)
            
            
               Ir jānodrošina UAC stabilitāte un turpmākā darbība, ņemot vērā, ka tā vadību nodrošina direktors ad interim,
            
         IR PIEŅĒMUSI ŠO LĒMUMU.
   1. pants
   Uzņēmumu attīstības centra pašreizējo Valdes locekļu pilnvaras tiek pagarinātas uz sešiem mēnešiem līdz 2013. gada 6. septembrim.
   UAC Valdes sastāvs ir šāds:
   
               —
            
            
               
                  Ibrahim IDDI ANGO kungs,
            
         
               —
            
            
               
                  Adrien SIBOMANA kungs,
            
         
               —
            
            
               
                  Valerie Patricia VEIRA kundze,
            
         
               —
            
            
               
                  Bayo AKINDEINDE kungs,
            
         
               —
            
            
               
                  Giovannangelo MONTECCHI PALAZZI kungs,
            
         
               —
            
            
               
                  Vera VENCLIKOVA kundze.
            
         2. pants
   Šis lēmums stājas spēkā tā pieņemšanas dienā.
   
      Briselē, 2013. gada 6. martā
      
         
            ĀKK un ES Vēstnieku komitejas vārdā –
         
            priekšsēdētājs
         
         R. MONTGOMERY
      
   
   
      (1)  OV L 317, 15.12.2000., 3. lpp.
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū (OV L 209, 11.8.2005., 27. lpp.).
   
      (3)  Nolīgums, ar kuru otro reizi groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū un pirmo reizi grozīts 2005. gada 25. jūnijā Luksemburgā (OV L 287, 4.11.2010., 3. lpp.).
   
      (4)  OV L 66, 8.3.2006., 16. lpp.
   
      (5)  OV L 171, 1.7.2009., 36. lpp.